สวัสดีค่ะ ทานยาคุมแบบ 28 เม็ด (ยี่ห้อ Minidoz: แบบมีเม็ดแป้ง 4 เม็ดสุดท้าย) ปกติจะกินยาคุมตอน 5 ทุ่มเป็นประจำค่ะ เมื่อวันจันทร์ที่ผ่านมาเป็นวันที่ต้องกินยาคุมเม็ดแรกของแผงใหม่ แต่ลืมกินกินเม็ดแรกไป มานึกได้แล้วกินเม็ดแรกของแผงไปตอนบ่าย 3 โมงของวันอังคาร แล้วกินเม็ดที่สองของแผงตอน 5 ทุ่มของวันอังคารตามปกติค่ะ (เป็นประจำเดือนไปเมื่อวันจันทร์ถึงวันพฤหัสที่ผ่านมาค่ะ) วันต่อๆ มาก็กินยาคุมตามปกติค่ะ พอคืนวันศุกร์มีอะไรกับสามีแล้วหลั่งใน (คืนวันศุกร์ก็กินยาคุมตามปกติค่ะ) ไม่ทราบว่าแบบนี้จะมีโอกาสท้องได้สูงมั๊ยคะ ขอบล่วงหน้าสำหรับคำตอบค่ะ
สวัสดีค่ะ หากทานยาคุมกำเนิดจนครบ 28 เม็ดในวันอาทิตย์ แต่ยังไม่ได้เริ่มทานยาคุมแผงใหม่ในวันจันทร์ แล้วไปเริ่มในวันอังคารแทน ประสิทธิภาพในการป้องกันการตั้งครรภ์ก็อาจไม่เป็นไปอย่างต่อเนื่อง ซึ่งโดยปกติ ควรทานยาต่อเนื่องไปอย่างน้อย 7 วันก่อน เพื่อให้แน่ใจว่ายาได้เริ่มออกฤทธิ์ได้เต็มประสิทธิภาพอีกครั้ง ดังนั้น หากทานยาคุมกำเนิดแผงใหม่ไป 4 วัน แล้วมีเพศสัมพันธ์ การออกฤทธิ์ของยาคุมกำเนิดก็ยังอาจไม่เต็มที่ อย่างไรก็ตาม โอกาสในการตั้งครรภ์ก็ยังถือว่าน้อยอยู่ค่ะ หากไม่มั่นใจ ก็อาจทานยาคุมฉุกเฉินร่วมไปด้วย ส่วนยาคุมก็ให้ทานไปตามเวลาเดิมปกติต่อไปค่ะ